Μια Ελληνίδα στο χαρέμι

Το Μια Ελληνίδα στο χαρέμι είναι έγχρωμη ελληνική κωμική ταινία του 1970, σε σκηνοθεσία Γιάννη Δαλιανίδη. Το σενάριο γράφτηκε από τον ίδιο και η παραγωγή ανήκει στη Φίνος Φιλμ. Πρωταγωνιστούν οι: Ρένα Βλαχοπούλου, Χρόνης Εξαρχάκος, Βαγγέλης Σειληνός και Μαρία Ιωαννίδου.

Πλοκή
Η Ρένα (Ρένα Βλαχοπούλου), τηλεφωνήτρια σε μια μεγάλη επιχείρηση, προσπαθεί με δυσκολία να συντηρήσει τον εαυτό της και τα δύο άνεργα και ξεμυαλισμένα αδέλφια της: έναν εφευρέτη, τον Χρόνη (Χρόνης Εξαρχάκος), και έναν μουσικό, τον Βαγγέλη (Βαγγέλης Σειληνός). Μετά από μια παρεξήγηση για ένα κερδοφόρο λαχείο, η Ρένα βρίσκεται στη Ρόδο μαζί με τα αδέλφια της, παριστάνοντας το μέντιουμ, κάτι που πραγματικά της αποφέρει αρκετά χρήματα σε σχέση με την προηγούμενη δουλειά της. Όταν οι άλλοι, μεταξύ των οποίων και ο Περικλής Πετρόπουλος (Γιώργος Γαβριηλίδης), πρώην διεθυντής της Ρένας στην εταιρεία, παίρνουν είδηση την κομπίνα που έχουν στήσει, τα αδέλφια το σκάνε με ένα μικρό αεροπλάνο, το οποίο, όμως, αναγκάζονται να προσγειώσουν σε μια έρημο. Εκεί συλλαμβάνονται και καταλήγουν στο χαρέμι του εμίρη Μοχάμετ Αμπντάλα (Δημήτρης Καλλιβωκάς), στον οποίο η Ρένα θα αποκαλύψει, κατά τύχη, μια συνωμοσία εις βάρος του και εκείνος θα εντυπωσιαστεί και θα την πάρει ως μοναδική του γυναίκα.

Τελικά, επιστρέφουν όλοι πίσω στην πατρίδα με δόξες και τιμές (δείχνοντάς μας έτσι ότι παρά τις ατυχίες, τις κακουχίες αλλά και τα ευτράπελα που πέρασαν στο τέλος τα κατάφεραν και με το παραπάνω).

Διανομή
ΗθοποιόςΡόλοςΡένα ΒλαχοπούλουΡένα ΜπιμπίδουΧρόνης ΕξαρχάκοςΧρόνης (μεγάλος αδελφός Ρένας)Βαγγέλης ΣειληνόςΒαγγέλης (μικρός αδελφός Ρένας)Μαρία ΙωαννίδουΜαρία (δεσμός Βαγγέλη)Γιώργος ΓαβριηλίδηςΠερικλής Πετρόπουλος (διευθυντής Βιομηχανικής Εταιρίας)Δημήτρης ΚαλλιβωκάςΜοχάμετ Αμπντάλα (εμίρης)Μαρία ΜπονέλουΜπέτυ (ερωμένη διευθυντή)Βέτα ΞανθοπούλουΖωζώ (τραγουδίστρια)Πόπη Άλβαφίλη & συνάδελφος Ρένας (που κέρδισε το λαχείο)Γιούλη Σταμουλάκηξαδέλφη ΡέναςΜαρία Μαρτίκαπελάτισσα μέντιουμΔήμητρα Σερεμέτησυγγενής στην κηδείαΝάσος Κεδράκαςκυρ-Θόδωρος (μπακάλης)Ανθή Γούναρηπελάτισσα μέντιουμΑμίν ΙβραήμΚαρίμ Αμπντάλα (εξάδελφος εμίρη)Νίκος ΓαροφάλλουδιερμηνέαςΝίκος Πασχαλίδηςθείος ΝικόλαςΥβόνη Βλαδίμηρουσυγγενής στην  κηδείαΓιώργος Χαραλαμπίδης Πέτρος (συνάδελφος Ρένας)Μαίρη Σπάθησύζυγος διευθυντήΑντώνης Λιώτσηςθαυμαστής ΖωζώςΔημήτρης Μιχαηλίδηςφίλος θαυμαστή ΖωζώςΥβόννη ΜεταξάκηΝάσος Κατακουζηνός Γιάννης Νικολαΐδης Κώστας Παύλου

 Παραγωγή 
Η ταινία είναι κωμωδία με μουσικοχορευτικά στοιχεία. Ενώ είχε ήδη αρχίσει η παρακμή του ελληνικού κινηματογράφου και η πτώση στις πωλήσεις των εισιτηρίων, ο Φιλοποίμην Φίνος αποφάσισε να γυρίσει αυτή την ταινία, που θεωρήθηκε μια από τις μεγάλες παραγωγές για τα δεδομένα της εποχής.

Υπήρχαν φήμες ότι οι σκηνές της ερήμου γυρίστηκαν στην περιοχή Αμμοθίνες της Λήμνου. Ωστόσο, σύμφωνα με συνέντευξη του Δαλιανίδη, γυρίστηκαν στη Λούτσα Αττικής. Η σκηνή με την όαση είναι γυρισμένη σε ένα κτήμα με φοίνικες στην Ελευσίνα. Επίσης, τα εσωτερικά γυρίσματα πραγματοποιήθηκαν στα πρώτα στα νέα (τότε) στούντιο της Φίνος Φίλμ, στα Σπάτα.

Στην εκπομπή "Στην υγειά μας ρε παιδιά", η Μαρία Ιωαννίδου δήλωσε ότι ήταν "ο καρπαζοεισπράκτορας που έτρωγε τις φάπες από τη Ρένα Βλαχοπούλου".  Συγκεκριμένα, υπήρχε μία σκηνή στην όαση, όπου έπρεπε να πιει νερό από μια βρόμικη γούρνα. Η ίδια δίσταζε, ωστόσο η Βλαχοπούλου την άρπαξε από τα μαλλιά και την βούτηξε μέσα για "να τελειώνει η σκηνή".

Η Ιωαννίδου θυμάται ακόμα για τη σκηνή της πτήσης:«Το πλάνο ήταν αληθινό. Ο πιλότος ήταν ξαπλωμένος στο… πάτωμα και ο οπερατέρ τραβούσε τον Χρόνη που υποτίθεται ότι το πιλοτάριζε. Ομως ο Εξαρχάκος είχε φοβηθεί πάρα πολύ, σχεδόν είχε βάλει τα κλάματα, γιατί ήταν επικίνδυνη σκηνή. Αναγκαστήκαμε να προσγειωθούμε δύο φορές για να συνέλθει!» 

Κυκλοφορία

Το Μια Ελληνίδα στο χαρέμι κυκλοφόρησε στις κινηματογραφικές αίθουσες στις 4 Ιανουαρίου 1971. 

Κόβοντας 455.385 εισιτήρια, κατατάχθηκε στην 5η θέση ανάμεσα σε 87 ταινίες της ίδιας σεζόν. Κυκλοφόρησε και με τη μορφή DVD στις 10 Οκτωβρίου 2006.

 Παραπομπές 

 Εξωτερικοί σύνδεσμοι 


 Μια Ελληνίδα στο Χαρέμι στην ιστοσελίδα της Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές κωμικές ταινίες
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες παραγωγής Φίνος Φιλμ
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη